edisnord/MILQA-question-generation huggingface dataset:
qgen: title: Vaskapu-szoros context: A Vaskapu-szoros (románul Porțile de Fier, szerbül Ђердапска клисура / Đerdapska klisura) folyami szurdokvölgy a Dunán, a Déli-Kárpátok és a Szerb-érchegység között, Szerbia és Románia határán. 
Az ókortól, azaz a nagy népvándorlások és a folyami hajózás megindulásától kezdve természetes határként működött a Kárpát-medence és a Balkán északi része között. A hajózás megkönnyítésére Tiberius római császár i. sz. 33–34 során a szoros jobb partján egy 210 méter hosszú utat építtetett, ennek segítségével lehetett biztosítani a hajók állati erővel való vontatását a zúgókon keresztül. A római építmények elpusztulása után a középkorban a hajózás gyakorlatilag alig működött. A hajózás biztonságossá tételének, az Al-Duna szabályozásának gondolatát Széchenyi István vetette fel, s a terveket Vásárhelyi Pállal készíttette el. A munkálatokat már 1834-ben elkezdték, de egy év múlva abbahagyták, és csak 1856-ban nyílt lehetőség a folytatásra. A szabályozott szakaszt 1896-ban adták át. Mára állandó vízi út vezet át itt az Északi-tengertől a Fekete-tengerig, a Rajna–Majna–Duna-csatorna révén.

Kérdések:
Mi a Vaskapu román neve?
Minek a szerb neve Ђердапска клисура?
Melyik folyón van a Vaskapu?
Melyik hegységeket választja el a Vaskapuban folyó Duna egymástól?
Melyik két ország között található a Vaskapu-szoros?
Mikor épült a Vaskapu mellé az első út?
Ki volt a római császár i. sz. 33-ban?
Hogy segítette a hajózást a Vaskapuban Tiberius útja?
Ki vetette fel az Al-Duna szabályozását?
Ki készítette el az első terveket a vaskapui Duna-szakasz szabályozására?
Mikor kezdték meg a Vaskapu hajózhatóvá tételét?
Mióta lehet a Vaskapun veszedelem nélkül áthajózni?
Mit jelent szó szerinti fordításban a Vaskapu szerb neve?
Hol van a Szerb-érchegység nyugati széle?
Mi volt a foglalkozása Vásárhelyi Pálnak?
Miért hagyták abba a Vaskapu szabályozását 1835-ben?
Ki finanszírozta a Vaskapu szikláktól való megtisztítását?
Hol torkollik az Északi-tengerbe a Rajna?
Milyen hosszú a Rajnán, a Majnán és a Dunán átvezető, tengereket összekötő vízi út?
Mikor készült el a Rajna–Majna–Duna-csatorna?
qgen: title: Vaskapu-szoros context: Elnevezése a legtöbb hajózó nép nyelvén is Vaskapu jelentésű. A Vaskapu a történelem során a környező népek számára mindig nagyon jelentős természeti akadályt képezett, amit a különböző nyelvekben általában hasonlóan neveztek el: románul Porțile de Fier, szerbül Đerdapska klisura / Ђердапска клисура, bolgárul Железни врата, németül Eisernes Tor, szlovákul Železné vráta, törökül Demirkapı. Érdekesség, hogy szerb neve az „örvény” jelentésű girdap török szóból származik (örvényes szoros), de török nevének újra vaskapu a jelentése.

Kérdések:
Mit jelent a Vaskapu szerb neve?
Hogy hívják törökül a Vaskaput?
qgen: title: Vaskapu-szoros context: A Duna első szűkülete a román Ómoldova előtti Moldova-sziget után a Galambóci szurdok, amit a szerb oldalon álló galambóci várról neveztek el. A Ljupovska völgyi szakasz után következik Gospodin Vir szurdoka. A sziklák 500 méterre emelkednek a folyó fölé, és a szárazföldről is csak nehezen közelíthetők meg. A szélesebb Donji Milanovac szakasz után következik a legszűkebb, 150 méter széles és a duzzasztás előtt is 75 méter mély vizű szurdok, a Nagy Kazán-szoros. Az utána következő Kis Kazán-szorossal együtt összesen 19 kilométer hosszúak. Az Orșova-völgy szélesebb szakasza után következik az utolsó szűkület, a Sip-szurdok. Szűkebb értelemben ezt a helyet nevezik Vaskapunak, ahol a folyam kilép a Havasalföldre.
A szoros vízrajzi jelentőségét az adja, hogy a Középső-Duna vízgyűjtőnek (gyakorlatilag a Kárpát-medencének) szinte egyetlen kifolyási pontja, a folyó itt lép át az Alsó-Duna vízgyűjtőbe (Moesiai-medence és Duna-delta).

Kérdések:
Hol van a galambóci vár?
Milyen magasak a sziklák a Duna mellett a Gospodin Vir szurdokában?
Hol a legszűkebb a Vaskapu?
Milyen mély volt a Duna a Vaskapu-erőmú felépítése előtt a Nagy Kazán-szorosban?
Melyik a Vaskapu utolsó szurdokvölgye?
Hol kezdődik az Alsó-Duna vízgyűjtője?
Mikor épült a galambóci vár?
Miről kapta a nevét a Kazán-szoros?
Miről kapta a nevét a Sip-szurdok?
Védett terület a Vaskapu?
qgen: title: Vaskapu-szoros context: Az ókorban a Vaskapu oly mértékben elválasztotta egymástól a Duna felső és alsó szakaszát, hogy ezeknek külön nevük is volt: latinul Danubius vagy Danuvius, illetve Ister. Csak az időszámításunk kezdete körüli időkben, a Római Birodalom terjeszkedése nyomán vált ismertté, hogy ugyanarról a folyóról van szó.
Tiberius római császár Pannonia meghódítása után azonnal a moesiai partok biztosításához fogott, amint azt a birodalom katonai érdekei diktálták. A szoros bejáratánál, stratégiai fontosságú helyen épült a Columbaria nevű római erőd. I. sz. 33–34 során egy 210 méter hosszú utat építtetett a Vaskapu-szoros jobb partja mentén, részben a sziklába vésve, részben a folyó fölé nyúló gerendákra. Ennek segítségével lehetett biztosítani a hajók vontatását állati erővel a zúgókon keresztül.

Kérdések:
Hogy nevezték a rómaiak a Duna alsó folyását?
Hogy hívták a Vaskapu bejáratánál épült római erődöt?
Milyen hosszú volt Tiberius útja a Vaskapu mentén?
Milyen módszerrel épült a Vaskapu menti út Tiberius idejében?
Járt Tiberius a Vaskapunál?
Mekkora katonaság állomásozott Columbariában Tiberius idején?
Szedtek vámot Tiberius útján a Vaskapuban?
qgen: title: Vaskapu-szoros context: A római katonai terjeszkedés, a Dacia elleni hadjárat céljait szolgálta Traianus hídjának megépítése is 105-ben, a Vaskapu-szoros keleti végénél. Az 1135 méter hosszú, 15 méter széles híd 19 méter magasan húzódott a víz felszíne felett a mai Drobeta-Turnu Severin (Románia) és Kladovo (Szerbia) között. A Damaszkuszi Appollodórosz által tervezett híd íveinek hosszát (52 méter) több mint ezer éven át nem haladta meg a hídépítészet.
A 20 kőpillérre emelt faszerkezetet már Aurelianus római császár leromboltatta Dáciából való kivonulása után, de a pillérek maradványai még a 19. század közepén is láthatóak voltak alacsony vízállás esetén. 1906-ban a nemzetközi Duna Bizottság két pillért leromboltatott, mert zavarták a hajózást. 1982-ben még 12 mederpillér maradványait tudták azonosítani archeológusok, a többit valószínűleg az ár vitte el. Ma már csak a szárazföldi, bejárati pillérek láthatóak a Duna két oldalán. Traianus folytatta a hadiút építését is a folyam szerb oldalán, a sziklafalba vájva. A ma is látható Tabula Traiana ennek az útnak az építését örökíti meg, nem a hídét.

Kérdések:
Miért építtetett Tiberius hidat a Dunán?
Mikor építtetett Traianus hidat a Dunán?
Hol épült meg 105-ben Traianus Duna-hídja?
Milyen hosszú volt Traianus Duna-hídja?
Mely mai városokat kötötte össze az ókorban Traianus Duna-hídja?
Ki tervezte a Vaskapunál az ókorban épített Duna-hidat?
Mekkora volt az ókori vaskapui Duna-hídívhossza?
Miből készültek az ókori vaskapu híd pillérei?
Miből készült Traianus Duna-hígjának a felszerkezete?
Hány pilléren állt Traianus Duna-hídja a Vaskapu keleti végénél?
Látható ma valami Traianus Duna-hídjából?
Hány pillér maradványait lelték fel 1982-ben az ókori vaskapui hídból?
Hány évig állt Traianus Duna-hídja a Vaskapunál?
Miért romboltatta le Aurelianus a Duna hídját a Vaskapunál?
Hány ember dolgozott az ókori vaskapui híd építésén?
Milyen fából készült a Vaskapu melletti ókori híd felépítménye?
Milyen technikai megoldással tudtak 52 métert áthidalni a vaskapui Duna-hídnál az ókorban?
Mi az a Tabula Traiana?
qgen: title: Vaskapu-szoros context: A hajózás, a római építmények elpusztulása után, az egész középkorban alig működött. Az összeszűkülő mederben a sodrás igen sebes volt, néhány helyen pedig (például az Izlas és a Tachtalia szikláknál) a folyam gyors és alattomos irányváltoztatása vitte szirtre a merész kormányosokat. Lefelé az út életveszélyes, felfelé gyakorlatilag lehetetlen volt.
A Columbaria nevű római erőd helyén építették a szerbek a galambóci (szerbül Golubac) várat. A név továbbélése mutatja, hogy a hely folyamatosan lakott maradt. Galambóc a legfestőibb és legépebben fennmaradt várrom az Al-Dunán. A Duna duzzasztása miatt a vár alsó része vízben áll. Galambóc vára tartósan szerb kézben volt, de 1427-ben át kellett volna adni Zsigmond magyar királynak a várat, e helyett a várkapitány török kézre juttatta.

Kérdések:
Hol van az Izlas és a Tachtalia szikla?
Miért volt veszedelmes a hajózás a Vaskapu-szorosban?
Minek a helyére építették a szerbek Galambóc várát?
Most is áll Galambóc vára?
Volt török kézen Galambóc vára?
Miért öntötte el a Duna tartósan a galambóci várat?
Miért kellett volna átadni Galambóc várát Zsigmond király kezébe?
Hogy hívták a Galambócot török kézre juttató várkapitányt?
Hogyan akadályozzák meg, hogy Galambóc vízben álló része összeomoljon?
qgen: title: Vaskapu-szoros context: A Lászlóvár (Szent László vára) Coronini/Pescari (Lászlóvára) község mellett, Újmoldovától délre, a Galambóci várral szemben áll a Duna parti „Várhegyen”. A hajdanán az Al-Dunánál lévő legerősebb, ma már romokban álló magyar várat Zsigmond királyunk hamarjában építtette fel 1427 telén, a Galambóc elleni támadás előkészítéseként. Zsigmond, a Lászlóvárat megépítve, támadást indított, de alulmaradt a harcban, és a török felmentő sereg elől alig tudott megmenekülni.
Galambóc török kézen maradt, később csak Kinizsi Pál tudta elfoglalni. A romoktól szép kilátás nyílik, látható a közeli Babakáj (Nagyapó-szikla) is.
Tiszafa után, Szinice (románul Svinița) falu előtt 4 kilométerrel a Duna medrében három darab, háromszöget alkotó, toronyszerű építmény tűnik fel. A harmadik torony igen alacsony, ezért magasabb vízállásnál nem is látható. A „Háromtorony” (Trikule vagy Tri Cule) az egykori magyar határvédelmi rendszer maradványa. Valószínűleg Zsigmond építtette, több al-dunai várhoz hasonlóan. A Háromtorony első írásos említése 1428-ból való. Alacsony vízállásnál a tornyokhoz le is lehet sétálni, egyébként a duzzasztás nyomán mindig vízben állnak.

Kérdések:
Hol található a Zsigmond által építtetett Lászlóvár?
Mikor épült a Duna partjára a Lászlóvár?
Melyik magyar vitéz csapatai tudták Galambócot elfoglalni?
Mire használták a magyarok a Lászlóvárat?
Melyik magyar vár közelében van a Babakáj-szikla?
Hol van a Dunában a Háromtorony?
Mi Szinice román neve?
Egyforma magasak a Trikule tornyai?
Ki építtette a Háromtornyot?
Oda lehet menni a Trikule tornyaihoz száraz lábbal?
Mikortól vannak a Háromtoronyról írásos emlékek?
Miért állnak vízben a Trikule tornyai?
Hány bástyája volt fénykorában a Duna menti Lászlóvárnak?
Miért támadta meg zsigmond Galambóc várát?
Miről nevezetes a Babakáj-szikla?
Mekkora sereggel foglalta el Kinicsi a galambóci várat?
Milyen magasak a Trikule tornyai a talajszinttől mérve?
Milyen dokumentum említi először a Trikulét?
qgen: title: Vaskapu-szoros context: Az 1834. évi rendkívül alacsony vízállás segített abban, hogy a mederből a legveszélyesebb sziklákat kirobbanthassák, s a hajózást legalább évi 150 napra biztonságossá tegyék. Az Al-Duna zuhatagainak teljes „megszelídítése” azonban meghaladta a kor műszaki lehetőségeit. Ehelyett a Duna bal partján – szemben az ókori római úttal – 122 kilométer hosszú utat építettek, jelentős részben a sziklába vágva. Ez a „Széchenyi-út” a történelmi Magyarország balkáni kapujának megnyitását jelentette. Nem csupán a hajók vontatását, hanem – hajózási idényen kívül – az árunak szekéren való szállítását is lehetővé tette. I. Ferenc császár és magyar király 1835. évi halála után azonban a birodalmi kormányzat elfordult a balkáni ügytől, s az al-dunai munkákat abba kellett hagyni.
A szabadságharc bukása, majd az azt követő Habsburg önkényuralom hosszú ideig levette a napirendről a zuhatagi szakasz rendezésének ügyét.

Kérdések:
Mikor robbantották ki a Vaskapu legveszedelmesebb szikláit?
Milyen volt a dunai vízállás 1834-ben?
Hol építettek a magyarok a Vaskapu mellé utat?
Milyen hosszú utat építettek a 1800-as években a Vaskapu mellé?
Milyen technológiával építették a Vaskapu bal partján az utat?
Mit tett lehetővé a Vaskapunál épített 122 kilométeres sziklába vájt út?
Mikor halt meg I. Ferenc magyar király?
Miért kellett abbahagyni az AL-Duna fejlesztését az 1800-as évek közepén?
Hány sziklát robbantottak ki a Duna medréből 1834-ben?
Mennyi ideig tartott a 122 km-es út megépítése a Vaskapu mentén?
Miben halt meg I. Ferenc magyar király?
Miért nem támogatta I. Frenc utóda a balkáni fejlesztéseket?
qgen: title: Vaskapu-szoros context: Kisebb fordulópontot jelentett e kérdésben az 1856 márciusában megkötött nemzetközi szerződés, amelyben az európai hatalmak rögzítették a dunai hajózás szabadságát minden ország hajói számára, bár magának a szabályozásnak a kérdésével nem foglalkoztak. A komoly munka csak jó másfél évtizeddel később indult meg. Ekkor magyar, osztrák és török szakértőkből álló bizottság megkezdte a szabályozás előkészítését, s a tervek csakhamar elkészültek. Az 1878. évi berlini kongresszus határozata Ausztria-Magyarországra bízta a munkálatok elvégzését. A szabályozás föltételeit az 1888. évi 46. törvény szabályozta. A finanszírozásért cserébe a Monarchia a hajók áthaladásért illetéket szedhetett.

Kérdések:
Mit mondott ki az 1856-os nemzetközi szerződés a Duna vonatkozásában?
Milyen nemzetiségű szakemberek dolgoztak a Vaskapu szabályozásának előkészítésén?
Mely országnak kellett a Vaskapu szabályozását elvégeznie?
Mit kapott cserébe az Osztrák-magyar monarchia a Vaskapu hajózhatóvá tételéért?
Mit tartalmaztak az 1870-es években készült vaskapui tervek?
Mennyi illetéket szedhetett a Monarchia a Vaskapuban?
Ki volt a Vaskapu szabályozásának vezető tervezője?
qgen: title: Vaskapu-szoros context: A munkálatok az előirányzottnál kétszerte többe kerültek, de a fő célt elérték. Az addig átlagban 152 napos (teljes terhelésű) hajózási idényt 1898-tól 290 naposra sikerült kibővíteni. Összességében 11 kilométernyi, 60–80 méter széles, 2 méter mély hajózóutat robbantottak ki a sziklából. A hírhedt Grében-sziklaszirtet is lerobbantották 150 méter szélességben, ebből kőanyaghoz is jutottak az építkezéshez.
A Vaskapu szabályozásának egyik tervezője és a munkálatok vezetője Wallandt Ernő mérnök volt. 1889-ben kinevezték a vaskapu-szabályozási magyar királyi művezetőség főnökévé. A kivitelezést – magyar tőke híján – egy nemzetközi (német–magyar) vállalat bonyolította. A munkálatok befejezését 1895-re tervezték, de még 1896-ra sem készültek el. Ennek ellenére, a Millenniumra tekintettel, 1896. szeptember 17-én megtartották a hivatalos átadást I. Ferenc József osztrák császár, I. Károly román király és I. Sándor szerb király jelenlétében. A korabeli magyar sajtó rendkívül kritikusan számolt be arról, hogy Ferenc József Magyarország nevét beszédében nem is említette, és a dekorációból is hiányzott a magyar zászló.

Kérdések:
Mennyivel került többe a Vaskapu szabályozása a tervezettnél?
Eredményesnek ítélték a Vaskapu szabályozását a munkálatok végeztével?
A szabályozás előtt hány napon át lehetett évente átlagosan áthajózni a Vaskapu-szoroson?
Hány nappal nőtt a hajózható napok száma a Vaskapuban a szabályozásnak köszönhetően?
Milyen hosszú hajózóutat hoztak létre a Vaskapu sziklái között 1898-ra?
Milyen mély lett a hajózóút a Vaskapuban a szabályozás következtében?
Ki vezette a Vaskapuban a szabályozási munkálatokat?
Mi volt Wallandt Ernő beosztása 1889-tól?
Mikorra kellett volna befejezni a Vaskapu szabályozását a tervek szerint?
Mikor adták át hivatalosan a szabályozott Vaskapu-szorost?
Készen volt a Vaskapu szabályozása a hivatalos megnyitó idején?
Miért került a Vaskapu szabályozása a tervezett költségek duplájába?
Milyen váratlan események miatt húzódott el évekkel a Vaskapu szabályozásának befejezése?
Miért nem rakták ki a magyar zászlót a VAskapu átadásának ünnepségén?
Ki volt a magyar király 1896-ban?
Milyen robbanószert használtak a Vaskapu szikláinak kirobbantásához?
Miért volt hírhedt a Grében-szikla a Vaskapuban?
Ki volt a román király 1896-ban?
qgen: title: Vaskapu-szoros context: A csatornamedrek mélyítése, a vízterelő kőgátak magasítása az ünnepségek után tovább folytatódott. 1898 végére végeztek el az eredeti tervben meghatározott minden munkát, a művet október 1-jén adták át a forgalomnak. Hátra volt még azonban az állandó hajózási hivatal felállítása. Hajói kalauzolásáról egyelőre minden hajózótársaság maga gondoskodott, ezért ideiglenesen díjtalanul engedték át azokat. A szabályozásokat végrehajtó és finanszírozó Magyarország a nemzetközi szerződéseknek megfelelően 1899. szeptember 1-jétől szedett hajózási illetéket. A magyar állam a korabeli jognak és szokásoknak megfelelően az al-dunai kereskedelem díjainak megállapításával elsősorban a magyar vállalatokat hozta helyzetbe, s újonnan alakult gőzhajózási vállalata, a Magyar Folyam és Tengerhajózási Részvénytársaság (a Mahart elődje) számára jelentős kedvezményeket adott. Az új vállalat hamarosan megszerezte magának az al-dunai forgalom mintegy 20 százalékát a korábban a nemzetközi Duna-hajózásban egyeduralkodó DDSG-DGT-től.

Kérdések:
Milyen munkálatok voltak még hátra a Vaskapuban a szabályozott szoros hivatalos átadása után?
Mikorra végeztek a Vaskapu szabályozásának tervekben szereplő feladataival?
Mikortól lehetett áthajózni a szabályozott Vaskapu-szoroson?
Kellett fizetni a Vaskapun való áthaladásért 1898-ban?
Mikortól szedett Magyarország hajózási illetéket a Vaskapuban?
Differenciált díjazást alkalmazott a magyar állam a Vaskapuban?
Mi volt a MAHART elődje?
Milyen hatással volt a Magyar Folyam és Tengerhajózási Rt-re a vaskapui díjak kedvező megállapítása?
Hány méteren kellett még a Vaskapuban a hajózási csatornát kibővíteni az átadóünnepség után?
Ki képezet ki a révkalauzokat a szabályozott vaskapuban való áthaladáshoz?
Mekkora díjakat szabtak ki 1899-ben a Vaskapun való áthaladásért?
Kik alapították a Magyar FOlyam és Tengerhajózási Rt-t?
Ki lett a vezetője 1899-ben a vaskapui állandó hajózási hivatalnak?
qgen: title: Vaskapu-szoros context: A Vaskapu II 1977 és 1984 között épült, eredetileg 2×216 MW kapacitással, lejjebb a Dunán, a szerb Negotin és a román Gruia városok magasságában, a bolgár határ közelében. A kapacitást később kisebb módosításokkal emelni tudták. Mindkét erőművet szimmetrikusan építették meg, külön-külön energiatermelő egységekkel a két ország számára és zsilipekkel a folyó mindkét oldalán.
A Vaskapu I alvízi oldalán, a Vaskapu II duzzasztási körülményei között a folyó partjának tengerszint feletti magassága 60 méter körül van.
2008 után hozzákezdtek az erőművek további modernizációjához.

Kérdések:
Mikor épült meg a Vaskapu II erőmű?
Melyik Vaskapu-erőmű készült el 1984-re?
Mi volt az eredeti kapacitása a Vaskapu II-nek?
Hol helyezkedik el a Vaskapu II a Vaskapu I erőműhöz képest?
Mely városok közelében van a Vaskapu II?
Melyik erőmű van közelebb Bulgáriához, a Vaskapu I vagy a Vaskapu II?
Milyenek a vaskapui erőművek?
A vaskapu erőművekben külön energiatermelő egységek vannak a két tulajdonos ország számára?
Milyen irányba módosították az átadás utáni években a Vaskapu II kapacitását?
Több zsilipet építettek a vaskapui erőművekhez?
Milyen módosításokkal tudták növelni a Vaskapu II kapacitását?
Hány turbina van a Vaskapu II erőműben?
Milyen távolságra van a Vaskapu I és Vaskapu II egymástól?
Mennyire van a Vaskapu II Negotintól?
qgen: title: Vaskapu-szoros context: A gátak megépültekor a régi Orsova az Ada Kaleh-szigettel és három faluval (Nagyzsuppány, Tuffás és Koromnok) együtt a víz alá került, a lakosságnak el kellett költöznie.
A gátak megakadályozták a tokfélék, így a viza vándorlását a folyón felfelé.
A károk enyhítése, valamelyes ellensúlyozása érdekében a folyam mindkét oldalán természetvédelmi területeket hoztak létre: szerb oldalon a Djerdap nemzeti parkot (68 000 hektár) 1974-ben, Romániában a Vaskapu (Porțile de Fier) természetvédelmi területet (115 655 hektár) 2000-ben.

Kérdések:
Melyik településeket árasztotta el a Duna a vaskapui erőművek megépítése miatt?
Milyen hatással volt a tokfélékre a vaskapui erőművek megépítése?
Mikor hoztak létre nemzeti parkot Szerbiában a Vaskapunál?
Mekkora a Djerdap Nemzeti Park?
Hogy hívják románul a Vaskaput?
Mikor alapították a Vaskapu Természetvédelmi Területet Romániában?
Mekkora területű a Vaskapu Természetvédelmi terület Romániában?
Mi történt az Ada Kaleh-sziget lakosságával az erőmű megépítésekor?
Hány embernek kellett elköltöznie a vaskapui erőművek vízduzzasztó hatása miatt?
Miért vándorolnak a vizák?
Mik a Djerdap Nemzeti Park fő látnivalói?
qgen: title: Vaskapu-szoros context: Az erőd a szigettel együtt számos alkalommal cserélt gazdát. Thököly Imre török segítséggel már 1691-ben elűzte onnan az osztrákokat, de azok hamarosan visszafoglalták. 1699-ben a karlócai béke nyomán török kézre került. 1716–1718-ban az osztrákok foglalták el, 1738-ban négy hónapnyi ostrom után újra a törökök szállták meg. 1789-ben újra az osztrákok hódították meg, de a következő béketárgyalások eredményeképpen török fennhatóság alatt maradt. A sziget ezután fokozatosan elvesztette stratégiai jelentőségét. Az 1878-as berlini béke tovább szorította a török birodalmat dél felé; a sziget az Osztrák–Magyar Monarchia igazgatása alá került, de a török szultán tulajdonában maradt. Sokféle nemzetiségű, de főleg török lakói vám- és adómentességet élveztek, a sziget csempész-központ jellege ennek következtében tovább erősödött. 1923-ban, az első világháborút lezáró békék során lakói a Romániához csatlakozás mellett döntöttek.

Kérdések:
Kié lett az Ada Kaleh-sziegt 1699-ben?
Ki űzte el az osztrákokat az Ada Kaleh-szigetről 1691-ben?
Kik harcoltak az Ada Kaleh tulajdonjogáért a 17. és 18. században?
Miért harcoltak sokat az Ada Kaleh tulajdonjogáért?
Mikor köttetett meg a karlócai béke?
Mikor kötötték meg a törökökkel a berlini békét?
Mikor került Romániához Ada Kaleh?
Csempészközpont volt Ada Kaleh?
Kik kötötték meg a karlócai békét?
Miért volt Ada Kaleh stratégiai jelentőségű?
Miért akartak Romániához tartozni Ada Kaleh lakói?
qgen: title: Vaskapu-szoros context: 1992-ben a Rajna–Majna–Duna vízi út megnyitásával 3506 kilométeres összefüggő európai hajózási út jött létre, amit 12 000 kilométeres mellékfolyó- és csatornahálózat egészít ki. Ez nem csak a teherhajózásnak teremtett új lehetőségeket, hanem a turizmus számára is. Új, nagyméretű, luxuskivitelű kirándulóhajók járják a vízi út teljes hosszát, és az út egyik legfőbb attrakciója a Vaskapu-szoroson történő átkelés. Ezek a hajóutak számos nagy utazási iroda kínálatában szerepelnek. Gyakran ajánlanak autóbuszos utazásokat is a környéken, sétahajózással kombinálva.

Kérdések:
Mikor nyitották meg a Rajna–Majna–Duna vízi utat?
Milyen hosszú a Rajna–Majna–Duna hajóút?
Áthaladnak a szállodahajók a Vaskapun?
Lehet sétahajózni a Vaskapu-szorosban?
Évente hány szállodahajó járta végig a Rajna–Majna–Duna vízi utat a XX. század utolsó évtizedében?
qgen: title: Világűr context: A világűr a világegyetem égitestek közötti légüres térsége. A Föld légköre és a világűr között nincs éles határ. A legáltalánosabban elfogadott határvonal a Nemzetközi Asztronautikai Szövetség által meghatározott 100 kilométeres magasság (a Kármán-vonal), de a funkcionalizmus hívei szerint a világűr ott kezdődik, ahol már létezhet orbitális mozgás. Az Amerikai Egyesült Államokban – éppen emiatt a funkcionalista nézet miatt – a 80 km magasságig eljutott pilótákat már asztronautáknak nevezik és a világűrt megjárt egyénként jegyzik be őket. Az űreszközök visszatérésekor 120 km magasságtól válik jelentőssé a légkör fékező hatása, a visszaúton tehát itt ér véget a világűr. A világűr területi felosztása földközpontú: bolygónktól kifelé induló térségekre osztjuk a teret az alacsony Föld körüli pályától az univerzum határáig.
Neve ellenére a világűr nem teljesen üres. Apró porszemcsék, molekulák és atomok formájában itt is van anyag, de sűrűsége olyan kicsi, amilyet a legjobb földi laboratóriumokban sem lehet előállítani. A világűrt 2,7 K hőmérsékletű kozmikus háttérsugárzás tölti be, amely az ősrobbanás egyik fontos következménye.

Kérdések:
Mi az a világűr?
Hol a határ a légkör és a világűr között?
A funkcionalisták szerint mi a világűr határa?
80 km magasan már létezhet orbitális mozgás?
Hány kilométer magasan kezdi el jelentős mértékben fékezni a légkör a visszatérő űrhajókat?
Mi a világűr felosztásának a központja?
A világűr legtávolabbi részét hogy hívják?
Milyen anyagok vannak a világűrben?
Van bármiféle anyag a világűrben?
Hány fokos a kozmikus háttérsugárzás a világűrben?
Miért létezik a kozmikus háttérsugárzás?
Mióta létezik kozmikus háttérsugárzás?
Ki volt az első asztronauta az Amerikai Egyesült Államokban?
Hány asztronauta él az Amerikai Egyesült Államokban?
Hány részre van felosztva a világűr?
Milyen kémiai elemek fordulnak elő a világűrben?
Mikor volt az ősrobbanás?
2,7 K hány Celsius-foknak felel meg?
qgen: title: Világűr context: A világűr tökéletesen más, mint megszokott, mindennapi környezetünk. Legfőbb különlegessége a szinte teljes vákuum. Bár a közgondolkodásban az űr a tökéletes vákuum szinonimája, azért a kozmosz (a kifejezést Püthagorasz használta először) sem tökéletesen üres: még az intergalaktikus térben is van köbméterenként néhány hidrogénatom. (Összehasonlításképpen: a földi légkör 5,148 × 1018 kg össztömegéből adódóan a tengerszinten köbcentiméterenként 1019 atomot tartalmaz.)
A világűr határa nem éles, hisz a definícióban szereplő légkör kiterjedése nem határozható meg egzaktul. Egy égitest légköri gázainak sűrűsége az égitesttől távolodva szigorúan monoton csökken, így például a Föld fölött 100 kilométerrel még mindig 1 Pa a nyomás. Ezen a vonalon túl a légköri nyomás a Nap sugárnyomása és a napszél dinamikus nyomása mellett elhanyagolhatóvá válik. A légkör és a világűr határvidékét – azt a térrészt, ahol a légköri gázok sűrűsége a „szokásos”, köbméterenként néhány atomra csökken – termoszférának vagy ionoszférának is nevezik: ebben a fő környezeti hatás már az úgynevezett űridőjárás.

Kérdések:
A világűr olyan, mint a hétköznapi környezetünk?
Mi a világűr legszembeöltőbb tulajdonsága?
Ki használta először a ,,kozmosz" kifejezést?
Hány hidrogénatom van a világűrben köbméterenként?
Hány kiló a Föld légköre?
Mekkora a nyomás a földfelszíntől száz kilométerre?
A felszíntől több mint 100 km-nél távolabb milyen nyomás van?
Mi az az ionoszféra?
Mi az ionoszféra másik neve?
Létezik olyan légköri szféra, ahol nagyobb a sűrűség, mint egy másik szférában, ami a felszínhez közelebb van?
Mikor élt Püthagorasz?
Mekkora a légnyomás tengerszinten?
A termoszférán túl is van űridőjárás?
Mi az a sugárnyomás?
Hány atomot tartalmaz tengerszinten a Neptunusz légköre?
Hol van tökéletes vákuum?
Hány atom van egy köbcentiméternyi légkörben?
Hol figyelhető meg az űridőjárás a földfelszínhez legközelebb?
qgen: title: Világűr context: Érdekes módon a szintén ebben a határsávban – az űrhajózásban használt terminus szerint az alacsony Föld körüli pályán (Low Earth Orbit) – mozgó űreszközökre mégis komolyan hat az előbb jelentéktelennek minősített gáz. A műholdakat és a hosszabb ideig odafenn keringő űrállomásokat jelentősen fékezi a légkör felső része – ez egészen odáig fajulhat, hogy az űreszköz elveszti orbitális sebességét, és a sűrű légkörbe visszasüllyedve elég, roncsai esetleg a Föld felszínéig is eljuthatnak. Éppen ezért az alacsony Föld körüli pályán keringő űreszközök pályán tartásához időről időre pályakorrekciókra van szükség: az eszköz pálya menti sebességét növelve meg kell emelni a keringés magasságát.
A világűr nagy részében uralkodó hőmérséklet 2,7 K, azaz −270 °C. Ez a világűrt kitöltő kozmikus háttérsugárzás hatása, és az ősrobbanás mára fennmaradt nyomának, elektromágneses „visszhangjának” tekinthető. Ettől az értéktől régiónként eltérő hőmérséklet is mérhető, ahol az anyagsűrűség nagyobb.

Kérdések:
Hogy hívják az alacsony Föld körüli pályát angolul?
Hogyan hatnak a gázok az alacsony Föld körüli pályán mozgó űreszközökre?
Meddig zuhanhat egy űreszköz?
Mi történik, ha egy űreszköz elveszíti az orbitális sebességét?
Hogyan kell pályakorrekciót végezni?
Hány Celsius fok van a világűrben?
Miért van 2,7 K a világűrben?
Mi az ősrobbanás visszhangja?
Hol nem −270 °C-os a világűr?
Milyen gyakran van szükség az ISS pályakorrekciójára?
Miért ég el egy űreszköz, ha a sűrű légkörbe zuhan?
Van olyan ember akire rázuhant egy űrállomás?
Miért kerül magasabbra egy műhold, ha a keringésének sebessége megnövekszik?
Ahol nagyobb az anyagsűrűség a világűrben, ott hidegebb vagy melegebb van, mint 2,7 K?
qgen: title: Világűr context: A világűr körülményeit az ember védőöltözet nélkül nem képes elviselni, azok számára halálosak. Az ilyen környezetbe kerülő emberre többféle veszély leselkedik: a rendkívül alacsony hőmérsékleten megfagyhat, a gyakorlatilag nulla nyomáson a testnedvei felforrhatnak, a levegő hiánya miatt megfulladhat. A halál legvalószínűbb oka ez utóbbi: a tüdőben levő és a külső nyomás azonnal ki akar egyenlítődni, ezért a levegő rögtön kiáramlik a tüdőből, majd a vérben kötött oxigén is igyekszik kiválni a tüdőben, hogy ez is kiáramoljon a környezetbe, végül az oxigén nélkül maradt szervek felmondják a szolgálatot, még mielőtt bekövetkezne a fagyhalál, vagy elforrnának a testnedvek.

Kérdések:
Miért fontos a védőöltözet az emberek számára a világűrben?
Mi történhet, ha az ember kikerül a világűrbe védőöltözet nélkül?
Ha valaki védőöltözet nélkül kikerül a világűrbe, valószínűleg mi lesz a halálának az oka?
Volt már olyan ember, aki védőöltözet hiánya miatt meghalt a világűrben?
qgen: title: Világűr context: A világűrt egyfajta modern geocentrikus gondolkodásmód szerint – önkényesen a Földről kiindulva – egyre távolabbi térségekre szokás felosztani. Egyben, mivel a világűrt csak a benne mozgásban levő anyagi testek „szakítják meg”, ezeket az objektumokat is egyfajta geocentrikus lajstrom szerint osztályozhatjuk, amikor számba vesszük a világűr „tartalmát”.
A világűr – ahelyett, hogy a közhiedelem szerint anyagtól teljesen mentes vákuum lenne, – nagyon változatos, főként a Naprendszeren belül. Szűkebb pátriánkban az űrt a napszél uralja egészen a heliopauzáig, ahol más csillagok csillagszelei kiegyenlítik Napunk sugárzásának hatását, és a napszél szuperszonikus sebességről szubszonikusra lassul. Átlépve ezen a határon a hatalmas távolságok helyett az elképzelhetetlen távolságok veszik át az uralmat, a legközelebbi csillag 4 fényévnyire van (mai űrhajóval több tízezer évnyire), és ez a távolság csak apró kőhajításnyi a Tejútrendszer 100 000 fényéves tányérján belül, vagy akár legközelebbi extragalaxis több millió fényéves „közelségéhez” képest.

Kérdések:
Mit tekint a geocentrikus gondolkodásmód középpontnak?
Mik szakítják meg a világűrt?
Homogén a világűr?
A Naprendszeren belül mi a legfontosabb tényező a világűrben?
Mi az a heliopauza?
Hol lassabb a napszél sebessége a hangnál?
Milyen messze van tőlünk a Naprendszerhez legközelebbi csillag?
Hány év alatt jutna egy űrhajó a Földről a Naprendszerhez legközelebbi csillagig?
Mekkora a Tejút átmérője?
Milyen messze van a legközelebbi extragalaxis?
Miért nem gyorsabbak a mai űrhajók?
Mi az a napszél?
Ki találta ki a geocentrikus világképet?
Hogy hívják a Naprendszerhez legközelebb eső csillagot?
Miért változatos a világűr a Naprendszeren belül?
Az Androméda-köd a legközelebbi extragalaxis?
qgen: title: Világűr context: Ha kicsit távolabb lépünk a Földtől és elhagyjuk a Hold pályáját, kilépünk a bolygóközi térbe, amely egészen a heliopauzáig, a Naprendszer határáig tart, azaz ez a térség fizikai kiterjedésében megegyezik a Naprendszerrel. Ezen a térrészen belül egyértelműen a napszél az úr, de a kozmikus háttérsugárzás (az ionizált atommagok és más szubatomi részecskék árama) is jelen van. A Föld körüli térséghez hasonlóan kozmikus por és gáz is kitölti ezt a teret. A gázrészecskék átlagsűrűsége a bolygóközi térben 1 részecske köbcentiméterenként. Ez a sűrűség változó, a Naptól való távolsággal négyzetes arányban csökken, ám a Nap koronakitörései során akár köbcentiméterenkénti 1000 részecskés sűrűségű felhők is keletkeznek és utaznak tova az űrben (a távolodás közben egyre ritkulva).

Kérdések:
Hogy hívják a Naprendszer határát?
Milyen dolgok vannak a bolygóközi térben?
Mi az a kozmikus háttérsugárzás?
Mekkora az átlagos bolygóközi gázsűrűség?
A bolygóközi térben mindenhol ugyanakkora a gázsűrűség?
Milyen sűrűségűek a napszél felhői?
Mikor volt utoljára napkitörés?
Mik azok a koronakitörések?
Milyen gázok részecskéi találhatók meg a bolygóközi térben?
Honnan lehet tudni, hogy mekkora a bolygóközi gázsűrűség?
Meddig tart a bolygóközi tér?
A Naprendszer vagy a bolygóközi tér nagyobb?
qgen: title: Világűr context: A bolygóközi tér leglátványosabb objektumai természetesen a Nap, a bolygók és holdjaik. A Nap a hozzánk legközelebb eső ún. fősorozati, G2-es színképű csillag, egy hatalmas, hidrogénből és héliumból álló gázgömb, amelyben magfúziós folyamatok zajlanak, benne koncentrálódik a Naprendszer tömegének több mint 99%-a. A bolygóközi tér meghatározó objektuma, gravitációja ural mindent, sugárzása is meghatározó a Naprendszer burkán belül.
A nagybolygók között kétféle típust különböztetünk meg: kőzetbolygókat és gázbolygókat.
Kőzetbolygók: a belső Naprendszerben a Nap körül keringő, főként szilikátokból felépülő, nagyobb sűrűségű, kisebb méretű égitestek (a csillagászati terminológia Föld típusú bolygóként is említi őket).
Merkúr: a Naphoz legközelebb keringő, a bolygók közül a legkisebb (sőt, egyes naprendszerbeli holdaknál is kisebb) égitest. Légkörrel nem rendelkezik, felszíne kráterek szaggatta, aránytalanul nagy, vasból álló magja van, extrém hőmérséklet-különbségek tapasztalhatók a szélességi köröktől és a megvilágítottságtól függően. A Nap körül 88 nap alatt tesz egy fordulatot, saját tengelye körül pedig 58,5 nap alatt. Holdja nincs.

Kérdések:
Mi a Nap?
Miből van a Nap?
A Naprendszer tömegének hány százalékát adja a Nap?
Milyen típusú nagybolygók léteznek?
Mik azok a kőzetbolygók?
Milyen anyagokból vannak a kőzetbolygók?
Mi a kőzetbolygók másik neve?
Hol vannak a Föld típusú bolygók?
Vannak olyan holdak a Naprendszerben, amelyek nagyobbak a Merkúrnál?
Miből van a Merkúr magja?
Hány földi napnak felel meg egy év a Merkúron?
Hány földi napnak felel meg egy nap a Merkúron?
Mit jelent az, hogy a Nap egy fősorozati csillag?
Hány kilogramm a Nap tömege?
Átlagosan hány kilométerre kering a Merkúr a Naptól?
Volt olyan időszak, amikor a Merkúrnak volt légköre?
Melyik a legnagyobb hold a Naprendszerben?
A Merkúrnak miért nincs holdja?
qgen: title: Világűr context: Vénusz: a Földhöz hasonló mérete és tömege miatt bolygónk ikertestvéreként tartjuk számon. Kifelé haladva a Naptól számított második bolygó. Sűrű szén-dioxid légköre van, amelyet a fékezhetetlen üvegházhatás alakított mai formájára. Az üvegházhatást okozó gázok elszabadulása valószínűleg a Földénél sokkal több és nagyobb vulkán egykori működésének következménye. A Napot 225 nap alatt kerüli meg, saját tengelye körül pedig egy vénuszi évnél is tovább, 243 nap alatt fordul meg, az egyetlen bolygó, amelynek a saját tengelye körüli forgása retrográd. Hold nem kering körülötte.
Föld: életünk színtere, a felszínének 71%-án vízborítással rendelkező, oxigén–nitrogén légkörű, tektonikai felszínformáló erők által formált, a magban folyó folyamatok által gerjesztett mágneses térrel védelmezett bolygó, a Naptól sorrendben a harmadik. A Naprendszer legnagyobb kőzetbolygója. Egyetlen hold kering körülötte.
Mars: kifelé haladva a negyedik, egyben utolsó Föld típusú bolygó, méretben a Földtől sokkal kisebb, amelyen gyér szén-dioxid légkör található. Az egyetlen, amelyen a Földön kívül lehetségesnek tartják az élet egykori, esetleges jelenlétét. Két holdja van, amelyek befogott aszteroidák lehetnek.

Kérdések:
Miből van a Vénusz légköre?
Miért van annyi üvegházhatású gáz a Vénusz légkörében?
Hány földi napnak felel meg egy év a Vénuszon?
A Vénusz ugyanolyan irányban forog, mint a többi bolygó?
A földfelszín hány százalékát borítja víz?
Milyen gázok alkotják a Föld légkörét?
Hány holdja van a Földnek?
Miből van a Mars légköre?
Mi a Mars holdjainak valószínűsített eredete?
Kifelé haladva hányadik bolygó a Mars?
Hogy hívják a Mars bolygóit?
A Marsnak van mágneses tere?
Volt élet a Marson?
Milyen hosszú egy marsi év?
Miért forog más irányban a Vénusz a többi bolygóhoz képest?
Mi a Föld holdjának az eredete?
A Naptól számítva hányadik bolygón élünk?
Hány földi napnak felel meg egy nap a Vénuszon?
qgen: title: Világűr context: Gázbolygók:
Jupiter: a Naprendszer legnagyobb bolygója. Két fő összetevőből, hidrogénből és héliumból áll és feltételezések között egy kis méretű, nehezebb elemekből álló, óriási nyomás alatt levő központi magja van. Holdak tucatjai keringenek körülötte, köztük a Naprendszer legnagyobb holdja(i).
Szaturnusz: A Jupiterhez hasonló gázóriás, méretben és tömegben kisebb, de felépítésében, összetevőiben teljesen hasonló. Ennél a bolygónál is rengeteg hold figyelhető meg és egy nagyon látványos gyűrűrendszer is kering körülötte.
Uránusz: A Naprendszer hetedik bolygója, amely szintén gázóriás, ám kissé más összetevőkkel rendelkezik, mint a Jupiter és a Szaturnusz (ezért szokás külön kategóriaként, „jégóriásként” is emlegetni. A hidrogén és hélium mellett víz, ammónia és metán is van a légkörében, ami más (kékeszöld) színt is kölcsönöz a számára. Ugyancsak rendelkezik holdakkal és gyűrűvel.
Neptunusz: A legkülső nagybolygó, amely az Uránusz ikertestvére, teljesen hasonló mind méretében, mind tömegében és összetételében.

Kérdések:
Miből van a Jupiter?
Van holdja a Jupiternek?
A Szaturnusz vagy a Jupiter nagyobb?
Milyen összetevői vannak az Uránusznak?
Milyen színű az Uránusz?
Melyik bolygó hasonlít a legjobban a Neptunuszra?
Melyik nagybolygó van a legtávolabb a Naptól?
Melyik bolygóra hasonlít a Szaturnusz?
Hány bolygója van a Szaturnusznak?
Hogyan szoktak referálni az Uránuszra?
Kívülről számítva hányadik nagybolygó az Uránusz?
Hogy hívják a Naprendszer legnagyobb bolygóját?
Milyen elemekből áll a Jupiter magja?
Az Uránusz vagy a Neptunusz nagyobb?
Melyik a Naprendszer legnagyobb holdja?
Melyik a Szaturnusz leghíresebb holdja?
Van holdja az Uránusznak?
Pontosan hány holdja van a Jupiternek?
qgen: title: Világűr context: A kőzetbolygók keringési tartományán belül húzódik az ún. lakható övezet is. Ez egy a Naptól – vagy az univerzum más részein a csillagoktól, sőt óriásbolygóktól – meghatározott távolságra húzódó sáv, amelyen belül egy ott keringő bolygón (esetleg holdon) a földi élethez szükséges feltételek jöhetnek létre, elsősorban a víz folyékonyan maradásához szükséges és elégséges hőmérséklet. A zóna természetesen egy elméleti sáv, egy gömbhéj a csillag körül, amely az idők során változik. Modellszámítások szerint a Naprendszerben jelenleg 0,95 AU és 1,37 AU között húzódik, jelenleg csak a Föld kering ezen belül. Más értelmezések kicsit messzebbre tolják ki a zóna határait, ezek egyikében még a Mars is éppen a határon mozog, ám a Vénusz mindegyik szerint kívül esik a lakható övezeten. A csillag működésének változásai miatt a lakhatósági zóna is folyamatosan vándorol.

Kérdések:
Hol található a lakható övezet a világűrben?
Mi az a lakható övezet?
A lakható zónában folyékony a víz?
Milyen a lakható zóna formája?
Hol található a lakható zóna a Naprendszerben?
Melyik bolygó található a lakható zónában a Naprendszerben?
Melyik bolygó található a lakható zónában a Földön kívül?
A Vénusz a lakható zónában van?
Miért változó a lakható zóna helye?
Melyik modell szerint található a Mars a lakható zónában?
Miért jöhetne létre lakható zóna egy óriásbolygó körül?
Minden naprendszerben vannak kőzetbolygók?
Mi az az AU?
Egy AU hány kilométernek felel meg?
qgen: title: Világűr context: Bár az aszteroidák körül is számos példány kering, mégis inkább a bolygókhoz kötődő égitesttípus a hold. A nyolc nagybolygó körül 165 hold kering (ez a szám folyamatosan változik, növekszik, ahogy a külső bolygókhoz vezetett űrszondás expedíciók során egymás után születnek az új hold-felfedezések). A nagyszámú hold között azonban csak mindössze 15 van, amelynek 1000 km-nél nagyobb az átmérője. A Föld holdjához, mint általában hivatkozott viszonyítási alaphoz hasonló méretű viszont már csak hat található. Ezek közül négy (az Io, az Europa, a Ganymedes és a Callisto) a Jupiter ún. Galilei-holdjai, egy további (a Titan) a Szaturnusz és egy másik (a Triton) a Neptunusz holdja. A legnagyobbak közülük még a Merkúr bolygónál is nagyobb.

Kérdések:
Vannak olyan holdak, amelyek aszteroidák körül keringenek?
Milyen égitestek körül keringenek leggyakrabban holdak?
Hány hold kering a Naprendszer nagybolygói körül?
Hogyan fedeznek fel új bolygókat a naprendszerben?
Hány 1000 km-nél nagyobb átmérőjűhold található a naprendszerben?
Hány olyan hold van a Naprendszerben, amelynek hasonló a mérete a Föld holdjához?
Melyek a Jupiter Galilei-holdjai?
Melyik a Szaturnusz legnagyobb holdja?
Hányadik legnagyobb hold a Föld holdja a Naprendszerben?
Miért hívják Galilei-holdaknak a Jupiter négy legnagyobb holdját?
Melyik a Naprendszerben a legkisebb ismert hold?
Mekkora átmérő fölött számít egy égitest holdnak?
Melyik aszteroidák körül kering hold?
qgen: title: Világűr context: A holdak zöme azonban kicsi, még csak nem is gömb alakú, általában a gazdabolygó gravitációja által befogott és keringési pályára kényszerített aszteroida. A holdak egy további nagyszámú csoportja maga is egy másik aszteroida körül kering (például az Ida kisbolygó Dactyl holdja). Létezik a holdaknak egy nagyon speciális esete, a gázbolygók – különösen a Szaturnusz – körül megfigyelhető gyűrűk, vagy gyűrűrendszer, amely a feltételezések szerint egy egykori hold, vagy holdak darabokra töréséből született.
A bolygók után a méretsorrendben az IAU 2006-os kongresszusán bevezetett terminológiája szerinti törpebolygók következnek, amelyek átmenetet jelentenek a nagybolygók és az aszteroidák, vagy más néven kisbolygók között. Ezen égitesttípus egyedei a Nap körül keringenek, és elegendően nagyok ahhoz, hogy gömb alakot vegyenek fel, de nem tudták tisztára söpörni a pályájukat. Ma összesen öt törpebolygót ismerünk:
Plútó
Ceres
Haumea
Makemake

Kérdések:
Mi körül kering a Dactyl?
Hogyan jönnek létre a gázbolygók gyűrűi?
Melyik gázbolygónak van gyűrűrendszere?
Mikor született meg a törpebolygó fogalma?
Mik azok a törpebolygók?
Hogy hívják az aszteroidákat más szóval?
Mi körül keringenek a törpebolygók?
Milyen alakúak a törpebolygók?
Mi a különbség a nagybolygók és a törpebolygók között?
Hány törpebolygóról van tudomásunk?
A törpebolygók vagy a kisbolygók nagyobbak?
Minek a rövidítése az IAU?
Miért nem tudják tisztára söpörni a pályájukat a törpebolygók?
Mi az öt ismert törpebolygó neve?
Miről kapta a nevét a Makemake?
Hol található az Ida kisbolygó?
Hány kisbolygót ismerünk?
Igaz az, hogy a Naprendszerben a legtöbb hold kisméretű?
qgen: title: Világűr context: EriszMivel ez a típus nagyon új, még további égitestek kerülhetnek be ebbe az osztályba, mivel némelyik nagyobb aszteroidáról még nincs elég ismeretünk és a részletes vizsgálatok után kiderülhet, hogy még néhány teljesíti a törpebolygó definícióban szereplő feltételeket.
A törpebolygók után következő – százezres nagyságrendű tagot számláló – objektumtípust az aszteroidák, vagy más néven kisbolygók jelentik. Az aszteroidák olyan kisebb égitestek, amelyek nem érték el a bolygó méretet, illetve gömb alakot, legtöbbjük még a protoplanetáris korongból állt össze, ám a Naprendszerben uralkodó gravitációs árapály erők miatt nem tudtak nagyobb égitestté összeállni. A kisbolygók egy szűk sávban, az aszteroida-övben, illetve a Jupiter pályáján, a Nap–Jupiter Lagrange-pontok környékén, trójai kisbolygók gyűjtőnéven keringenek Nap körüli pályán. Ezen kívül, az előbbiektől sokkal kisebb számban, mindenféle szórványos irányokon is keringenek a Nap körül kisbolygók, ezek közül a csillagászat a kutatásaiban kitüntetettként kezeli a Föld pályáját keresztező, ezért potenciálisan veszélyes, ún. földsúroló kisbolygókat.

Kérdések:
Körülbelül mennyi aszeroida található a Naprendszerben?
Mi az oka annak, hogy az aszteroidák nem álltak össze nagyobb égitestté?
Milyen anyagból keletkeztek a kisbolygók?
Hol találhatóak a kisbolygók?
Hol vannak a trójai kisbolygók?
Mik azok a földsúroló kisbolygók?
Miért növekedhet még az ismert törpebolygók száma?
Mi az a protoplanetáris korong?
Mik azok a Lagrange-pontok?
Milyen gyakoriak a földsúroló kisbolygók?
qgen: title: Világűr context: A bolygóközi térben található kisebb objektumok közül a sorban az utolsók az üstökösök. Az üstökösök a Naprendszer ősi anyagának megmaradt darabjai, főként porból és jégből álló anyagcsomók (a csillagász szleng „piszkos hógolyóként” is szokta emlegetni őket), amelyek a Naprendszer legkülső peremén, az Oort-felhőben keringenek a Nap körül. Időnként valamilyen kozmikus esemény (egy-egy ütközés, vagy valamelyik nagybolygó gravitációja) egyik-másik üstökösmagot a Naprendszer belseje felé löki, amely ilyenkor elnyújtott ellipszis pályára áll és így kerüli meg a Napot, a pályájának napközelpontja drasztikusan lecsökken és néhány millió kilométerre is megközelíti központi csillagunkat, szélsőséges esetben bele is zuhan. A Naphoz közel kerülve a hő hatására gázok törnek elő az üstökösmagból, némi port is magukkal rántva az űrbe, amelyet a napszél csóvába rendez, amit a megfigyelő látványos, hosszú, elnyúlt sávként lát. Az üstökösök között léteznek rövid periódusú és hosszú periódusú példányok is (a legismertebb hosszú periódusú üstökös a Halley-üstökös).

Kérdések:
Mik azok az üstökösök?
Hol taláható az Oort-felhő?
Miből vannak az üstökösök?
Hogyan referál a csillagászszleng az üstökösökre?
Mi körül keringenek az üstökösök?
Milyen esetben közelíti meg egy üstökös a Napot?
Milyen alakú a Napot megközelítő üstökösök pályája?
Mi történik, ha egy üstökös közel kerül a Naphoz?
Miből van az üstökösök csóvája?
Hogyan lehet osztályozni az üstökösöket?
Melyik a leghíresebb hosszú periódusú üstökös?
Milyen gázokból van az üstökös csóvája?
Melyik a legismertebb  rövid periódusú üstökös?
Milyen alakú az Oort-felhő?
Mi az a napközelpont?
Mikor jöttek létre a Naprendszer üstökösei?
Előfordulhat az, hogy egy üstökös beleesik a Napba?
Hány üstökös van a Naprendszerben?
qgen: title: Világűr context: Kilépve a Naprendszer határai közül, túl a heliopauzán, de még a Tejútrendszeren belül található a csillagközi tér, amely a csillagok vagy idegen naprendszerek közötti űrt jelenti. Itt találkozhatunk először az elképzelhetetlen távolságokkal: míg a Naprendszeren belül még akár a kilométer is használható mérőszámként – a heliopauza 120–130 milliárd kilométerre húzódik –, addig a távolságok mérésére itt már a fényévet kell használnunk. A Naphoz legközelebbi csillag, a Proxima Centauri például 4,24 fényévnyire, a galaxis központja pedig 26 000 fényévnyire van tőlünk (előbbit a mai technika szintjén legnagyobb sebességre képes ember alkotta űreszköz 110 000 év alatt lenne képes elérni, utóbbit pedig 660 millió év alatt).

Kérdések:
Hol van a csillagközi tér?
Mi az a csillagközi tér?
Hány kilométerre található a heliopauza?
Milyen mértékegységet használnak a távolságok mérésére a csillagközi térben?
Hogy hívják a Naphoz legközelebbi csillagot?
Hány fényévre van a Proxima Centauri?
Hány fényévre van a galaxis központja?
Hány év lenne eljutni űrhajóval a Proxima Centauriig?
Hány év alatt lenne lehetséges eljutni a galaxis központjába?
Keringenek bolygók a Proxima Centauri körül?
Mennyi idő alatt lehet eljutni a heliopauzáig?
Egy fényév hány kilométernek felel meg?
Hogy hívják a ma elérhető legfejlettebb űreszközt?
Másik galaxisoknak is van csillagközi tere?
qgen: title: Világűr context: A csillagközi térben a bolygóközi térhez hasonlóan gázt és port, különböző ionokat, szubatomi részecskéket és kozmikus sugárzást találunk környezetként. Az ebben a térrészben található anyag 99%-ban gázmolekulákból és 1% porból, a gáz pedig 90%-ban hidrogénből, 10%-ban héliumból áll, illetve nyomokban nehezebb elemek (csillagászati kifejezéssel fémek) is kimutathatóak. A látható anyag eloszlása nem homogén, gázban és porban sűrűbb és ritkább területek váltakoznak. A sűrűbb térrészek a gázanyag összeroskadásával jönnek létre és csillagszületési régiókat alkotnak. A csillagászat ezeket csillagködnek nevezi. A sűrű anyagból ezekben a ködökben keletkeznek a csillagok.

Kérdések:
Milyen anyagok vannak a csillgaközi térben?
Miben hasonlít a csillagközi és a bolygóközi tér?
A csillagközi térben található anyagok hány százaléka hidrogén?
Mik azok a csillagködök?
Hol születnek a csillagok?
Hol található a legközelebbi csillagköd?
Mennyi anyag kell ahhoz, hogy létrejöjjön egy csillagszületési régió?
A bolygóközi térben létejöhetnek csillaszületési régiók?